**VERSENYFELHÍVÁS**

A szövetségek, szervezetek, egyesületek, általános iskolák és középiskolák

 5.-13. évfolyamos tagjai részére

**AZ ORSZÁGOS KATASZTRÓFAVÉDELMI IFJÚSÁGI VERSENY**

**a 2018/2019. tanévben is megrendezésre kerül!**

**A verseny meghirdetője:** Magyar Polgári Védelmi Szövetség (MPVSZ)

**Együttműködő partnereink:** BM Országos Katasztrófavédelmi Főigazgatóság (BM OKF)

Magyar Tűzoltó Szövetség (MTSZ)

Országos Polgárőr Szövetség (OPSZ)

Rádiós Segélyhívó és infokommunikációs Országos Egyesület (RSOE)

Magyar Vöröskereszt

és egyéb szakmai szervezetek

**Az országos verseny jelmondata:**

**A tudás életet menthet!**

**A verseny célja:**

Az ifjúsági versenyben résztvevő tanulók elméletben és gyakorlatban, játékos formában, az életkori sajátosságoknak megfelelően adjanak számot a tanév során elsajátított veszélyhelyzeti ismereteikről, az ön- illetve más személy mentésében való jártasságukról. A verseny alapot teremt az önmentési készség kialakításához, és a biztonság komplex értelmezéséhez.

**A verseny** **szintjei**: helyi (települési/járási/kirendeltségi)

 területi (fővárosi, megyei)

 országos

Korcsoportonként a győztes csapatok jutnak tovább a következő szintű versenyre, majd az országos döntőbe.

**A verseny résztvevői:**

4 fős csapatok nevezhetnek két korcsoportban:

* általános iskolás korcsoport (5.-8. évfolyamos tanulók)
* középiskolás korcsoport (9.-13. évfolyamos tanulók)

**A versenyek helyszínei, időpontjai**:

A helyi és területi versenyek helyszínét, időpontját az MPVSZ területi szervei, együttműködésben a megyei/fővárosi igazgatóságokkal, míg az országos döntő helyszínét, időpontját, - mely az Országos Tűzoltó és Rendőrnaphoz kötött - az MPVSZ elnöksége a BM OKF-el közösen határozza meg.

**A jelentkezés módja:** **Nevezési díj nincs.**

A csapatok az őszi félévben megtartandó helyi szintű versenyekre az illetékes katasztrófavédelmi kirendeltségeken, az általuk megjelölt határidőig jelentkezhetnek. A jelentkezéseket a kirendeltségek a megyei katasztrófavédelmi igazgatóságok útján továbbítják a MPVSZ megyei szervezetei felé. Az országos döntőre a csapatokat a katasztrófavédelmi igazgatóságok és a megyei polgári védelmi szövetségek közösen **2019. április 15**.-ig nevezik be.

A felmenő rendszerű katasztrófavédelmi ifjúsági verseny szabályzata és további információk a megyei katasztrófavédelmi igazgatóságok honlapjain,

illetve a [www.katasztrófavédelem.hu](http://www.katasztrófavédelem.hu),

és a [www.mpvsz.hu](http://www.mpvsz.hu) honlapon érhetőek el.

**A felkészülést segítő anyagok:**

* <http://www.katasztrofavedelem.hu/index2.php?pageid=lakossag_kattipus>
* <http://www.katasztrofavedelem.hu/index2.php?pageid=felkeszites_kiadvanyok>
* [http://www.mpvsz.hu/képzési](http://www.mpvsz.hu/k%C3%A9pz%C3%A9si) anyagok/ifjúság felkészítés, lakossági tájékoztató anyagok
* Hornyák István phd: Elsősegélynyújtás mindenkinek
* A katasztrófavédelmet, a polgári védelmet, a tűzvédelmet és az iparbiztonságot érintő hatályos jogszabályok (törvények, rendeletek).

**Eredményhirdetés és díjazás:**

A versenyvezetőség versenyszabályzat szellemében két korcsoportban hirdet eredményt. Tárgyjutalomban a versenyben legeredményesebb csapatok részesülnek. Az országos döntőn a legjobban teljesítő korosztályos csapatot vándorserleg illeti meg.

Jelen felhívásban külön nem szabályozott kérdések vonatkozásában a verseny szabályzatának rendelkezései az irányadók.

**Budapest**, 2019. 01. 25.

A BM OKF Főigazgatójának egyetértésével:

 **Dr. Endrődi István tű. ezds.**

Magyar Polgári Védelmi Szövetség

Elnöke